
  Parlamentul României   

 Camera Deputaţilor

Comisia pentru administraTie publica,                 18 februarie 1998

amenajarea teritoriului Si echilibru 
                 304/XVIii/6




 ecologic 

R   A   P   O   R   T

asupra proiectului de Lege privind reorganizarea 

comunei Barcani şi înfiinţarea comunei Valea Mare


In urma examinării proiectului de Lege privind reorganizarea comunei Barcani şi înfiinţarea comunei Valea Mare, care prin obiectul şi conţinutul său se încadrează în categoria legilor organice, în şedinţa din 17 februarie 1998, comisia a hotărât că acesta nu poate fi acceptat şi propune Plenului Camerei Deputaţilor respingerea, pentru următoarele motive:



1. Prevederile proiectului de lege au drept consecinţă modificarea limitelor teritoriale ale actualei comune Barcani, din care face parte satul Valea Mare. Ori, potrivit art.3 din Legea nr.69/1991 republicată, o astfel de modificare se poate face numai cu consultarea prealabilă a cetăţenilor din comună, prin referendum care se organizează potrivit legii.



Această cerinţă a legii nu poate fi însă îndeplinită întrucât legea privind organizarea şi desfăşurarea referendumului nu a fost încă adoptată.



2. Guvernul are în curs de finalizare un proiect de lege referitor la îmbunătăţirea organizării administrativ-teritoriale a ţării, în ansamblul său, pe baza propunerilor primite din unităţile administrativ-teritoriale, proiect de lege care după însuşirea în şedinţă de Guvern, va fi înaintat Parlamentului spre dezbatere şi adoptare.



3. Înfiinţarea de noi comune implică fonduri suplimentare necesare funcţionării noilor structuri organizatorice.



4. În proiectul de lege nu sunt cuprinse dispoziţii speciale, distincte, cu privire la modul de organizare şi funcţionare a autorităţilor administraţiei publice locale - consiliu local - primar - din comuna propusă a fi înfiinţată şi nici cu privire la bugetul noii comune şi la salarizarea aparatului propriu al primăriei.

